**VILNIAUS KOLEGIJOS AKADEMINIŲ GRUPIŲ SENIŪNŲ NUOSTATAI**

1. **BENDROSIOS NUOSTATOS**
2. Šiuose nuostatuose vartojami terminai ir sutrumpinimai:
   1. **Lietuvos Respublika** – LR
   2. **Vilniaus kolegija** – VK
   3. **VK Studentų atstovybė** – VIKO SA
   4. **VK fakultetinė studentų atstovybė** – VIKO FSA
   5. **VK Studentų atstovybės centrinis biuras** – biuras
   6. **VK X fakultetas** – fakultetas
   7. **VK pirmininkų taryba** – Taryba
   8. **VK akademinės grupės seniūnas** – Seniūnas
   9. **VK fakultetinis seniūnų susirinkimas**- FSS
   10. **VK studentas**- Studentas
   11. **VK visuotinė seniūnų konferencija**- Konferencija
   12. **VIKO SA įstatai**- Įstatai
   13. **VK studijų statutas**- Statutas
3. Šie nuostatai sudaryti vadovaujantis LR Konstitucija, LR Aukštojo mokslo ir studijų įstatymu, Statutu, VK studijų tvarka, VIKO SA įstatais, VIKO FSA darbo reglamentu, VK studentų etikos kodeksu.
4. Nuostatai įsigalioja nuo jų patvirtinimo Konferencijoje.
5. Nuostatai gali būti keičiami Konferencijoje, balsų dauguma.
6. **SENIŪNO TEISĖS IR PAREIGOS**
7. Seniūnas- VK studentas, kuris yra atsakingas už informacijos sklaidą fakulteto bendruomenės ribose ir išrinktas savo akademinės grupės, šių nuostatų sudaryta tvarka.
8. Seniūno pareigos:
   1. Atstovauti savo grupės interesus;
   2. Dalyvauti FSS bei Konferencijose;
   3. Tarpininkauti su akademine grupe, administracija, dėstytojais, VIKO SA ir FSA, perduodant su studijų procesu susijusią informaciją;
   4. Studento (-ų) prašymu gauti informaciją susijusią su studijomis ir jų kokybe, išspręsti susidariusias problemas ir atsakyti į iškilusius klausimus;
   5. Po FSS visą informaciją perduoti savo akademinei grupei;
   6. Laikytis šių nuostatų, VIKO SA įstatų, VK Statuto ir studentų etikos kodekso;
   7. Dalyvauti konferencijose, seminaruose ar kituose VIKO SA biuro, FSA ir administracijos organizuojamose programose, kurios susiję su socialiniais ir akademiniais klausimais;
   8. Seniūnas, negalintis dalyvauti susirinkime, privalo raštiškai deleguoti akademinės grupės ar VIKO FSA narį.
9. Seniūnų teisės:
   1. Seniūnas turi teisę gauti visą aktualią informaciją, susijusią su studijų procesu iš: VIKO SA CB, FSA ir fakulteto administracijos;
   2. Teikti pasiūlymus VIKO SA biurui, FSA ir administracijai, susijusius su socialiniais ir akademiniais klausimais;
   3. Rinkti ir būti išrinktiems į VIKO SA;
   4. Kreiptis į VIKO SA biurą ar FSA dėl pažeistų teisių ir teisėtų interesų gynimo;
   5. Laisvai nutraukti ar laikinai sustabdyti savo pareigas;
   6. Turi ir kitas teises, kurios neprieštarauja LR teisės aktams, VK statutui, VIKO SA įstatams, FSA darbo reglamentui ir šiems nuostatams.
10. **SENIŪNO RINKIMAI**
11. Seniūnų rinkimus organizuoja ir vykdo FSA.
12. Seniūnas renkamas grupės studentų susirinkime, dalyvaujant daugiau nei 50% grupės studentų, paprasta balsų dauguma. Seniūno rinkimai yra atviri.
13. Seniūno rinkimo protokolą FSA pirmininkui turi pateikti ne vėliau kaip per savaitę nuo rinkimų. Protokole turi būti nurodyta: kandidatų vardai ir pavardės, išrinkto seniūno vardas, pavardė, kvorumas, bei balsavimo rezultatai.
14. FSA pirmininkas, seniūnų sąrašą su jų kontaktiniais duomenimis privalo pateikti fakulteto administracijai ne vėliau kaip dvi savaitės po rinkimų.
15. Rinkimai organizuojami 2/3 grupės studentų ar FSA teikimu, seniūnui nesilaikius šių nuostatų, VIKO SA įstatų, VK Statuto ar studentų etikos kodekso.
16. **FAKULTETO SENIŪNŲ SUSIRINKIMAS**
17. Fakulteto seniūnų susirinkimas yra:
    1. Aukščiausias FSA valdymo organas;
    2. Šaukiamas ne rečiau kaip vieną kartą per mėnesį;
    3. Organizuojamas VIKO FSA iniciatyva, arba 2/3 visų FSS narių. FSS iniciatoriai privalo informuoti visus fakulteto seniūnus ir FSA ne vėliau kaip prieš 7 kalendorines dienas ir pateikti siūlomą darbotvarkę ne vėliau kaip prieš 7 kalendorines dienas iki FSS;
    4. Galiojantis, kai jame dalyvauja daugiau ½ seniūnų. Nesusirinkus reikiamam seniūnų skaičiui, FSS iniciatoriai per 15 kalendorinių dienų šaukia kitą FSS, kuris yra galiojantis, jeigu jame dalyvauja ne mažiau kaip 1/3 seniūnų;
    5. Vykdomas, FSS iniciatorių siūloma tvarka: vieta, laiku, darbotvarke;
    6. Seniūnų balsų daugumos principu, priimant sprendimus, aktualiais klausimais, jeigu VIKO SA įstatai, FSA darbo reglamentas ir šie nuostatai nenumato kitaip;
    7. Atviras, jeigu FSS nenumato kitaip.
18. Fakulteto seniūnų susirinkimo įgaliojimai:
    1. Rinkti VIKO FSA koordinatorius;
    2. Tvirtinti metinį VIKO FSA veiklos planą;
    3. Išklausyti metinę VIKO FSA ataskaitą ir ją tvirtinti;
    4. 2/3 FSS narių balsų dauguma atstatydinti FSA narį;
    5. Priimtus sprendimus paskelbti savo akademinėje grupėje, ne vėliau, kaip per 7 kalendorines dienas;
    6. Reikšti nuomonę aktualiais socialiniais ir akademiniais klausimais.
19. **SENIŪNO PAREIGŲ NUTRAUKIMAS**
20. Seniūno pareigos yra nutraukiamos:
    1. Seniūno pateiktu raštišku prašymu;
    2. Perėjus į kitą grupę, baigus arba nutraukus studijas VK, išėjus akademinių atostogų;
    3. Nemažiau kaip 1/2 grupės studentų raštišku prašymu, pateiktu VIKO FSA;
    4. Fakulteto administracijos arba VIKO FSA siūlymu.
21. **BAIGIAMOSIOS NUOSTATOS**
22. Šiuos nuostatus tvirtina ir keičia Konferencija ½ atviru balsavimu, balsų dauguma.
23. Šie nuostatai sudaryti vadovaujantis LR Konstitucija, LR Aukštojo mokslo ir studijų įstatymu, Statutu, VK studijų tvarka, VIKO SA įstatais, VIKO FSA darbo reglamentu, VK studentų etikos kodeksu.